На основу члана 69. став 4. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,108/2013,142/2014,68/2015,

103/2015,99/2016,113/2017, 95/2018, 31/2019, 72/2019 и 149/2020), члана 70.став 10. Статута општине Гаџин Хан (,,Сл.лист града Ниша,, бр.10/2019), члана 11. Одлуке о другом ребалансу буџета општине Гаџин Хан за 2021. годину („Службени лист града Ниша“ број 116/2021,77/2021,116/2021) и предлога Службе за буџет, финансије и пореску администрацију број 400-961/21-IV/01 од 09.12.2021. године,

Општинско веће општине Гаџин Хан на седници одржаној 09. децембра 2021. године, доноси

**Р Е Ш Е Њ Е**

**О УПОТРЕБИ СРЕДСТАВА ТЕКУЋЕ БУЏЕТСКЕ РЕЗЕРВЕ**

1. Из средстава утврђених Одлуком о другом ребалансу буџета општине Гаџин Хан за 2021. годину (“Службени лист града Ниша” број 116/2020, 77/2021,116/2021):

 **Раздео 5**

 **Програм 15 – Локална самоуправа**

 **0602- 0009 – Текућа буџетска резерва**

 **Функција 130 - Опште услуге**

 **Позиција 70.**

 **Економска класификација 499000 - Средства резерве**

**ОДОБРАВАЈУ СЕ** средства у износу од **1.200.000,00** динара (милиондвестотинехиљададинара) Општинској управи општине Гаџин Хан за набавку услуге израде пројектно-техничке документације за енергетску реконструкцију и уградњу нове опреме у објекат основне школе „Витко и Света“ у Гаџином Хану.

1. Средства из тачке 1. овог предлога распоредити у оквиру

**Раздео 5**

**Програм 15 – ЛОКАЛНА САМОУПРАВА**

**Програмска активност 0602-0001 – Функционисање локалне самоуправе и градских општина**

**Функционална класификација 130 – Опште услуге**

**Позиција 66**

**Економска класификација 511400 – Пројектно планирање**

1. Средства ће се исплатити са рачуна извршења буџета број

840-156640-76.

Образложење­­­­­­­­­­­­­­­­

Средства текуће буџетске резерве користе се у складу са Законом о буџетском систему за непланиране сврхе за које нису утврђене апропријације или за сврхе за које се у току године покаже да апропријације нису биле довољне. Сагледавањем планираних и извршених средстава буџета, Образложења Одлуке о другом ребалансу буџета општине Гаџин Хан за 2021. годину и финансијског плана Општинске управе општине Гаџин Хан утврђено је да на горе наведеној економској класификацији нису планирана довољна средства за ове намене.

Наведена средства су потребна за набавку услуге израде пројектно-техничке документације за енергетску реконструкцију и уградњу нове опреме у објекат основне школе „Витко и Света“ у Гаџином Хану. Након прибављања информативне понуде за набавку напред наведене услуге утврђено је да су потребна средства у износу од 1.200.000,00 динара са ПДВ-ом.

Одлуком о другом ребалансу буџета општине Гаџин Хан за 2021.годину средства за ове намене нису планирана у довољном износу и обезбеђују се из текуће буџетске резерве

Број: 06-400-697/21-III

У Гаџином Хану, 09.12.2021.године

 ПРЕДСЕДНИК

 ОПШТИНСКОГ ВЕЋА

 Милисав Филиповић